**Δημιουργία εμβολιαστικού κέντρου στις εγκαταστάσεις του Πανεπιστήμιου στον Αντικάλαμο**

Σύμφωνα με το υπ αρ.πρωτ. 320/05-08-2021 έγγραφο του Υφυπουργού Παιδείας σχετικά με την έναρξη του εμβολιασμού των φοιτητών στα ΑΕΙ της χώρας και σε συνεργασία με το Υπουργείο Υγείας, σας ενημερώνουμε ότι θα λειτουργήσει εμβολιαστικό κέντρο στις εγκαταστάσεις του Πανεπιστημίου Πελοποννήσου στον Αντικάλαμο, αιθ: 89 στο ισόγειο του παλιού κτιρίου πλησίον του Γραφείου Περίθαλψης και Κοινωνικής Μέριμνας για τα Ακαδημαϊκά Τμήματα του Πανεπιστημίου στην Καλαμάτα.

Οι εμβολιασμοί θα πραγματοποιηθούν με εμβόλιο Pfizer από κινητή ομάδα δομών υγείας της Διεύθυνσης Δημόσιας Υγείας της 6ης Υγειονομικής Περιφέρειας του Υπουργείου Υγείας, ύστερα από καθορισμό ραντεβού του ενδιαφερόμενου φοιτητή (προπτυχιακού, μεταπτυχιακού, υποψήφιου διδάκτορα), μελών ΔΕΠ, διοικητικού προσωπικού.

Η ημερομηνία εμβολιασμού θα οριστικοποιείται κατόπιν συνεννόησης των ενδιαφερόμενων με το εμβολιαστικό κέντρο και κατά την προσέλευσή τους θα πρέπει να φέρουν την ταυτότητά τους και να γνωρίζουν το ΑΜΚΑ τους.

Επικοινωνία: Στ. Μπάμπαλη

Γραφείο Περίθαλψης και Κοινωνικής Μέριμνας: τηλ: 2721045190

E-mail: iatreio@us.uop.gr